Aḥric amenzu d win n tesnarrayt. Deg-s nemmeslay-d ɣef tuget n tarrayin i netbaɛ i wakken ad yettwaxdem unadi-agi akken iwata. Deg-s nesbegen-d asentel n tezrawt-agi d wayen i aɣ-yeǧǧan nfern-it-id ger waṭas n yisental anda id nenna d akken Lǧida Tamecṭuḥt ulac anadi fell-as. Deg wayen yaɛnan tameddurt-is d umezruy-is di ccna ur yettwassen-ara ama di tmetti taqbaylit ama di tesdawiyin.